អូន ព័ន្ធមុនីរ័ត្ន

ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ( កើតថ្ងៃទី១ ខែតុលា ឆ្នាំ១៩៦៥) ជាអ្នកនយោបាយ និងសេដ្ឋវិទូខ្មែរ ដែលបច្ចុប្បន្នកំពុងបម្រើការជា រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងជាឧបនាយករដ្ឋមន្ត្រី។ លោកក៏ធ្លាប់បានបម្រើការ​ជា​ទីប្រឹក្សា​សេដ្ឋកិច្ច​របស់នាយករដ្ឋមន្ត្រី ​ពី​ឆ្នាំ​១៩៩៨​ ដល់​ឆ្នាំ​២០១៣ ផងដែរ។ មុន​ពេល​បាន​ចូល​កាន់​តំណែង​ជា​រដ្ឋមន្ត្រី លោក​ធ្លាប់​ធ្វើ​ការ​នៅ​ក្រសួង​សេដ្ឋកិច្ច និង​ហិរញ្ញវត្ថុ ក្នុងនាមជា​រដ្ឋលេខាធិការ។ ក្រៅពីនេះ លោក​ក៏​ជាតំណាងរាស្ត្រប្រចាំខេត្តកណ្ដាលចាប់តាំងពីឆ្នាំ២០១៨ ទៀតផង។

 ជីវិតនិងអាជីព 
អូន ព័ន្ធមុនីរ័ត្ន កើតនៅឆ្នាំ ១៩៦៥ នៅរាជធានីភ្នំពេញនៃកម្ពុជា។ ដែលជា​សេដ្ឋវិទូ លោក​បាន​បម្រើការ​នៅ​ក្រសួង​សេដ្ឋកិច្ច និង​ហិរញ្ញវត្ថុ​នៃ​ប្រទេស​កម្ពុជា​តាំងពី​ឆ្នាំ​១៩៩៤​។ តំណែង​ដំបូង​របស់​លោក​ចាប់​ផ្ដើម​នៅ​ខែ​កញ្ញា ឆ្នាំ​១៩៩៣ ជា​ជំនួយការ​លោក​នាយក​រដ្ឋមន្ត្រី ហ៊ុន សែន រហូត​ដល់​ខែ​កុម្ភៈ ឆ្នាំ​១៩៩៤។ នៅខែធ្នូ ឆ្នាំ១៩៩៨ លោកបានក្លាយជាទីប្រឹក្សាសេដ្ឋកិច្ចរបស់នាយករដ្ឋមន្ត្រី ដែលមានឋានៈជារដ្ឋលេខាធិការ។ នៅថ្ងៃទី៦ ខែកុម្ភៈ ឆ្នាំ១៩៩៩ លោកត្រូវបានតែងតាំងជាអគ្គលេខាធិការនៃក្រសួងសេដ្ឋកិច្ច និងហិរញ្ញវត្ថុ។ លោកគឺជាសមាជិកក្រុមប្រឹក្សាភិបាលនៃសាលាភូមិន្ទរដ្ឋបាល និង ធនាគារជាតិនៃកម្ពុជា ។

នៅឆ្នាំ២០១៣ លោកត្រូវបានជ្រើសរើសឱ្យឡើងកាន់តំណែងជារដ្ឋមន្ត្រីក្រសួងហិរញ្ញវត្ថុបន្ទាប់ពីឯកឧត្តម គាត ឈន់ ហើយចូលកាន់តំណែងនៅថ្ងៃទី២៤ ខែកញ្ញា ឆ្នាំ២០១៣។ លោកជាប្រធានឧត្តមក្រុមប្រឹក្សាសេដ្ឋកិច្ចជាតិ (តាំងពីខែកញ្ញា ឆ្នាំ២០០១)។ 

នៅឆ្នាំ២០២០ លោកត្រូវបានគេលើកឡើងថាជាបេក្ខជនដ៏មានសក្ដានុពលជានាយករដ្ឋមន្ត្រី មុនពេលដែលគណបក្សប្រជាជនកម្ពុជាជ្រើសរើសលោកឯកឧត្តម ហ៊ុន ម៉ាណែត នៅខែធ្នូ ឆ្នាំ២០២១។ មុននេះ ត្រូវបានគេរាយការណ៍មកថា មានគម្រោងឲ្យ អូន ព័ន្ធមុនីរ័ត្ន ជានាយករដ្ឋមន្ត្រីអន្តរកាល មុននឹងប្រគល់ឱ្យលោក ហ៊ុន ម៉ាណែត ជាយថាហេតុ ស្រដៀងនឹងតួនាទីរបស់លោកហ្គោច ឆុកតុង មុនពេលប្រគល់ឱ្យលោក លី ស៊ានឡុង ។ 

 សមិទ្ធិផលសិក្សា 
អូន​ជា​និស្សិត​បញ្ចប់​ការ​សិក្សា​នៅ ​សាកលវិទ្យាល័យរដ្ឋម៉ូស្គូ ដែល​លោកបានទទួលបណ្ឌិតទស្សនវិជ្ជា ​ផ្នែក​វិទ្យាសាស្ត្រ​សង្គម និង​នយោបាយ។ លោកនិយាយភាសាដោយស្ទាត់ជំនាញនឹង ភាសាអង់គ្លេស និង រុស្ស៊ី ។

 ជីវិត​ឯកជន 
លោកបាន​រៀប​ការ​ជាមួយ អ៊ឹម ប៉ូលីកា ហើយ​មាន​កូន​ប្រុស​ម្នាក់​ឈ្មោះ អូន ព័ន្ធមុនីរាជ ដែល​រៀប​ការ​ជាមួយ​ចៅ​ស្រី ឡោ ម៉េងឃីន ។   លោកមាន សញ្ជាតិពលរដ្ឋស៊ីប ។ 

 ឯកសារយោង 

ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់